РЕГЛАМЕНТ (ЕО) № 917/2007 НА КОМИСИЯТА
от 31 юли 2007 година
за определяне на минималната цена, която да се плаща на производителите за непреработени сушени смокини и на помощта за производство на сушени смокини, за пазарната 2007/2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 6б, параграф 3 и член 6в, параграф 7 от него,
като има предвид, че:
(1)
Член 3, параграф 1, буква в) от Регламент (ЕО) № 1535/2003 на Комисията от 29 август 2003 г. за определяне на подробни правила за прилагане на Регламент (ЕО) № 2201/96 на Съвета по отношение режима на помощи за продукти от преработени от плодове и зеленчуци (2) определя датите за пазарната година за сушени смокини.
(2)
Член 1 от Регламент (ЕО) № 1573/1999 на Комисията от 19 юли 1999 г. за определяне на подробни правила за прилагане на Регламент (ЕО) № 2201/96 на Съвета по отношение на характеристиките на сушените смокини, ползващи се от режима на производствена помощ (3) определя критериите, на които продуктите трябва да отговарят, за да се възползват от минимална цена и плащане на помощта.
(3)
Минималната цена и помощта за производство следва да бъдат определени за пазарната 2007/2008 година в съответствие с критериите, определени съгласно членове 6б и 6в от Регламент (ЕО) № 2201/96.
(4)
Мерките, предвидени в настоящия регламент, са в съответствие със становището на Управителния комитет по продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
За пазарната 2007/2008 година минималната цена за непреработени сушени смокини, упоменати в член 6а, параграф 2 от Регламент (ЕО) № 2201/96, е 1 018,38 EUR за тон нето франко мястото на производство.
За пазарната 2007/2008 година помощта за производство за сушени смокини, упоменати в член 6а, параграф 1 от Регламент (ЕО) № 2201/96, е 258,57 EUR за тон нето.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 юли 2007 година.